Den nordjyske bokser Torben Keller dropper OL. Beslutningen kommer efter et skuffende VM. Fremtiden bliver nu sandsynligvis som professionel.

Torben Kellers beslutning blev kendt i dag, da Danmarks Olympiske Komité justerede sin bruttotrup frem mod OL i London næste sommer. Efter dagens justering af truppen består OL-bruttotruppen nu af 166 atleter. Af dem er mindst de 13 nordjyder eller har trådt sine første idrætssko i Nordjylland. Det har ikke været muligt at få en kommentar fra Torben Keller, men TV2/Nord erfarer, at Torben Keller skulle være meget tæt på en professionel kontrakt.